CELEX: 31978R1223
Language: el
Date: 1978-06-07
Title: Κανονισμός (ΕΟΚ) αριθ. 1223/78 της Επιτροπής της 7ης Ιουνίου 1978 περί τροποποιήσεως του κανονισμού (ΕΟΚ) αριθ. 723/78 «περί ενεργειών προαγωγής, δημοσιότητος και έρευνας της αγοράς στο εσωτερικό της Κοινότητος στον τομέα του γάλακτος και των γαλακτοκομικών προϊόντων»

Avis juridique important

|

31978R1223

Κανονισμός (ΕΟΚ) αριθ. 1223/78 της Επιτροπής της 7ης Ιουνίου 1978 περί τροποποιήσεως του κανονισμού (ΕΟΚ) αριθ. 723/78 «περί ενεργειών προαγωγής, δημοσιότητος και έρευνας της αγοράς στο εσωτερικό της Κοινότητος στον τομέα του γάλακτος και των γαλακτοκομικών προϊόντων»  

Επίσημη Εφημερίδα αριθ. L 152 της 08/06/1978 σ. 0011 - 0011 Ελληνική ειδική έκδοση: Κεφάλαιο 03 τόμος 21 σ. 0138  Ισπανική ειδική έκδοση: Κεφάλαιο 03 τόμος 14 σ. 0108  Πορτογαλική ειδική έκδοση : Κεφάλαιο 03 τόμος 14 σ. 0108 

ΚΑΝΟΝΙΣΜΟΣ (ΕΟΚ) αριθ. 1223/78 ΤΗΣ ΕΠΙΤΡΟΠΗΣ της 7ης Ιουνίου 1978 περί τροποποιήσεως του κανονισμού (ΕΟΚ) αριθ. 723/78 περί ενεργειών προαγωγής, δημοσιότητος και έρευνας της αγοράς στο εσωτερικό της Κοινότητος στον τομέα του γάλακτος και των  γαλακτοκομικών προϊόντωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1079/77 του Συμβουλίου, της 17ης Μαΐου 1977, περί εισφοράς συνυπευθυνότητος και των μέτρων που προορίζονται να διευρύνουν την αγορά στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από  τον κανονισμό (ΕΟΚ) αριθ. 1001/78(2) και ιδίως το άρθρο 4,  Εκτιμώντας:  ότι κατά το άρθρο 4 παράγραφος 2 του κανονισμού (ΕΟΚ) αριθ. 723/78 της Επιτροπής, της 10ης Απριλίου 1978, περί ενεργειών προαγωγής, δημοσιότητος και έρευνας της αγοράς στο εσωτερικό της Κοινότητος στον τομέα του γάλακτος και των γαλακτοκομικών  προϊόντων(3), όπως τροποποιήθηκε από τον κανονισμό (ΕΟΚ) αριθ. 810/78(4), οι προτάσεις πρέπει να υποβληθούν πριν από την 1η Ιουνίου και 1η Ιουλίου 1978 αντίστοιχα, με την επιφύλαξη της παραγράφου 3 του προαναφερομένου άρθρου- ότι κρίνεται αναγκαίο να παραταθούν για μία ακόμη φορά οι εν λόγω προθεσμίες, για να δοθεί στους ενδιαφερομένους ο απαραίτητος χρόνος, για να επεξεργασθούν τις προτάσεις αυτές- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Με ισχύ από την 1η Ιουνίου 1978, στο άρθρο 4 του κανονισμού (ΕΟΚ) αριθ. 723/78, το κείμενο των παραγράφων 2 και 3 αντικαθίσταται από το ακόλουθο κείμενο:  "2. Οι πλήρεις προτάσεις πρέπει να περιέλθουν στον οργανισμό παρεμβάσεως πριν από την 1η Αυγούστου 1978.  3. Σε περίπτωση μη τηρήσεως της ημερομηνίας αυτής, η πρόταση θεωρείται άκυρη και μη γενομένη."  Άρθρο 2  Ο παρών κανονισμός αρχίζει να ισχύει από την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Ιουνίου 1978.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 131 της 26.5.1977, σ. 6.  (2) ΕΕ αριθ. Ν 130 της 18.5.1978, σ. 11.  (3) ΕΕ αριθ. Ν 98 της 11.4.1978, σ. 5.  (4) ΕΕ αριθ. Ν 108 της 22.4.1978, σ. 25.